Na temelju članka 47. Zakona o zaštiti pučanstva od zaraznih bolesti („Narodne novine“ broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti („Narodne novine“ broj 47/20) i članka 22.a Zakona o sustavu civilne zaštite („Narodne novine“ broj 82/15, 118/18 i 31/20), Stožer civilne zaštite Republike Hrvatske, \_\_\_. listopada 2020. godine, donosi

**O D L U K U**

o uvođenju nužnih epidemioloških mjera za područje gradova Sinja, Trilja i Vrlike,

te općina Dicmo, Otok i Hrvace

**I.**

Na prijedlog Stožera civilne zaštite gradova Sinja, Trilja i Vrlike, te općina Dicmo, Otok i Hrvace, uvode se nužne epidemiološke mjere za područje tih jedinica lokalne samouprave odnosno Cetinske krajine, u trajanju od 20 dana.

**II.**

Nužne epidemiološke mjere iz točke I. ove Odluke su:

* Odgoda svih društvenih i javnih manifestacija (priredbe, izložbe, znanstveni skupovi, razne manifestacije i sl.) koji se održavaju u zatvorenim prostorima;
* Obveza korištenje maski za lice ili medicinskih maski u svim zatvorenim prostorima u kojima se obavlja javna ili gospodarska djelatnost, kao i na otvorenim prostorima gdje nije moguće održavanje fizičke distance od najmanje 2 metra;
* Odgoda proba i okupljanja amaterskih udruga u području kulture i drugih glazbenih i umjetničkih izvedbi;
* Obveza provedbe pojačanog nadzora važećih mjera i preporuka te radnog vremena ugostiteljskih objekata u Cetinskoj krajini u čemu se traži snažnija podrška inspektora civilne zaštite, Državnog inspektorata i Policije;
* Obveza provedbe mjera pojačanog nadzora održavanja svadbenih svečanosti na području Cetinske krajine;
* Preporuka odgode treninga sportskih udruga i kolektiva u mlađim kategorijama koji nemaju službena natjecanja a održavaju se u zatvorenim prostorima, a za one koji imaju službena natjecanja organizacija treninga na način koji skraćuje boravak u zatvorenom i onemogućuje korištenje svlačionica i tuševa;
* Preporuka starijim osobama i kroničnim bolesnicima da izbjegavaju javna mjesta i mjesta gdje se okuplja veći broj ljudi;
* Preporuka povećanja broja autobusa koji prevoze učenike osnovnih i srednjih škola, kao i povećanje broja autobusa u javnom linijskom prijevozu na frekventnim linijama i u najfrekventnije sate, te izrada protokola za vozače koji će onemogućiti vožnju u autobusu putnicima bez nošenja zaštitnih maski;
* Preporuka ograničavanja obiteljskih okupljanja i druženja na osobe iz istog kućanstva;
* Preporuka institucijama, trgovačkim društvima i ustanovama da tamo gdje je to moguće ograniče rad sa strankama a potrebne poslove i komunikaciju obavljaju putem sredstava daljinske komunikacije (e-mail, telefon).

III.

Ova Odluka stupa na snagu danom donošenja.